google/wiki40b huggingface dataset:
Milica Pavlović

Biografija

Būsimoji dainininkė gimė serbų emigrantų šeimoje Šveicarijoje. Kai jai buvo penkeri, jos tėvai išsiskyrė ir ji augo pas savo senelius Serbijoje, Leskovace. Leskovace baigė Stanislav Binički muzikos mokyklą, muzikos teorijos skyrių. Studijavo Belgrade, privačiame universitete Univerzitet Džon Nezbit, kultūros ir žiniasklaidos fakultete, ryšių su visuomenę specialybę.
2011/2012 m. vykusiame televizijos muzikiniame konkurse „Zvezda Granda“ (Звезда Гранда) ji liko aštunta. Jame dalyvaudama įrašė ir išleido savo pirmąją dainą „Tango“. Tais pačiais metais Šveicarijoje buvo patekusi į automobilio avariją, kurioje buvo stipriai sužalotos Milicos kairė ranka ir koja. Avarija įvyko, kai jos draugas nesuvaldęs automobilio, jį sudaužė tunelyje tarp Ciuricho ir Cugo.
Nuo 2013 m. prasidėjo jos profesionali dainininkės karjera, viena po kitos pasirodė naujos dainos „Milimetar“, „Dominacija“, „Dve po dve“ ir „Alter ego“. Kitais metais buvo išleistas debiutinis albumas „Govor tela“ (Говор тела). Taip pat pabaigė mokslus universitete.
Švedriškė

Istorija

1920–1950 m. kaimas priklausė Zarasų apskr., Salako valsč., Garbšių seniūnijai. Pastačius bažnyčią, vadinamas dar ir bažnytkaimiu. Išsidėstęs tarp Ažvinčio, Ažvintaičio ir Rimščiko ežerų.

Pavadinimo kilmė

Pavadinimo kilmė gali būti įvairi. Žmonių pasakojimais šią vietą kadaise valdė švedai, todėl ji pavadinta Švedriške (šved–r–išk–ė). Vėliau čia atsikraustęs naujas gyventojas Švedras ir nuo jo laikų vieta pradėta vadinti Švedriške. Labiausiai tikėtina, kad pavadinimas yra kilęs nuo augalų – švendrų, augančių ežerų pakrantėse.
Lencenbergo pilis

Lencenbergo pilis (vok. Lemptenburg, Lentzenburg, Lenzenberg) – Senovės Prūsijos notangų pilis, stovėjusi Aismarių pakrantėje, 5 km į pietvakarius nuo Pokarvių pilies vietoje pastatytos Brandenburgo pilies.

Istorija

Apie 1240 m. Vokiečių ordinas užėmė prūsų notangų pilį ir pastatė savąją. 1246 m. prūsai sukilėliai ją užėmė ir sugriovė. Pilyje rezidavo Notangos fogtas.
1260 m. rugsėjo mėn. Notangos ir Varmės fogtas Volradas Mirabilis, sužinojęs apie rengiamą visuotinį prūsų sukilimą, pakvietė į Vokiečių ordino pilį vakarienės kai kuriuos jų vadus. Apkaltinęs prūsus neva ketinimu tamsoje jį nužudyti, fogtas paliepė uždaryti pilies duris ir ją padegti. Prūsų kilmingieji ir pilis sudegė, bet tai buvo dingstis pradėti sukilimą. 1261 m. sausio 22 d. Herkaus Manto vadovaujami prūsai Pokarvio mūšyje sumušė kryžiuočius.
Pilis nebuvo atstatyta. Ant stataus kranto, kur stovėjo pilis, išliko tik krūmais apaugusi piliavietė, ir dalis iki 2 m gylio griovio.
Memorialas

Memorialas – paminklinis ansamblis (pvz., paminklas ir specialiai įrengta jį supanti teritorija; paminklų grupė ir kt.), skirtas atminti ypatingai asmenybei ar ypatingam, valstybei ir/ar tautai svarbiam įvykiui.
Memorialai dažnai būna gana dideli – pvz., statula ir ją supanti aikštė, obeliskas su papildomais statiniais ar takais kalno ar kalvos viršūnėje, karių kapinės, parkas ir t. t.
Memorialais būna ir kažkam atminti skirti viešosios paskirties pastatai – muziejai, bibliotekos, ligoninės ir kt.
Romualdas Norkus (1960)

Romualdas Norkus (g. 1960 m. sausio 30 d.) – buvęs Lietuvos futbolininkas.

Biografija

Per savo sportinę karjerą yra iškovojęs skambių pergalių – 1977 m. rungtyniaudamas „Granito“ komandoje laimėjo LTSR taurę, 1978 m. tapo TSRS čempionu tarp moksleivių. R. Norkus anksčiau Klaipėdos futbolo mokykloje ugdė jaunuosius futbolininkus, nuo 2009 m. eina Klaipėdos futbolo akademijos direktoriaus pareigas. Taip pat jis šioje akademijoje jaunimą moko futbolo subtilybių.
Media

Medija arba mediumas (dgs. medijos) – plačiąja prasme tai komunikacijos priemonė, perduodanti informaciją. Medija gali būti fotografija, kinas, videotechnologija, internetas. Medijomis vadinamos tokios komunikacijos priemonės, kurios turi technologinę prigimtį, dar vadinamą aparatu. McLuhano teorijoje „medijos“ raiškos spektras daug platesnis, tačiau šiuolaikinės teorijos sutinka ne su visais jo apibrėžimais. Čia medija yra bet kokia techninė žmogaus raiškos forma, technologija ar net kokios nors veiklos žaliava (kirvis, popierius, namas, elektros šviesa, laikrodis ar pinigai). Taip pat ji yra komunikacijos ir informavimo priemonė (dviratis, laikraštis, televizija, spausdinimo presas). Autoriaus medijų amplitudę neblogai atspindi ir jo knygos Kaip suprasti medijas skyrių pavadinimai: „Drabužiai: Mūsų pratęsta oda“, „Pinigai: Vargšo kredito kortelė“, „Ratas, dviratis ir lėktuvas“, „Radijas: Gentinis būgnas“ ir t. t. Vyraujančios visuomenėje technologijos lemia ne tik dominuojantį gyvenimo būdą, bet ir pačią jo struktūrą. Todėl visuomenės struktūros raida yra glaudžiai susijusi su technologiniais pokyčiais.
Consumer Electronics Show

International Consumer Electronics Show (CES) – tarptautinė plataus vartojimo elektronikos įrenginių mugė, rengiama kasmet sausio mėn. Las Vegaso parodų centre, JAV. Tai svarbiausia naujųjų technologijų paroda pasaulyje. Joje pristatomi įvairūs produktai, rengiamos apžvalgos, gamintojams teikiami apdovanojimai ir pan. Parodą remia Plataus vartojimo elektronikos įrenginių asociacija (angl. Consumer Electronics Association, CEA). Į ją patekti galima tik su specialiais leidimais.
CES iškilo po to, kai buvo nutraukta COMDEX paroda.

Istorija

Pirmą kartą surengta 1967 m. birželio mėn. Niujorke. Tuomet joje dalyvavo 17 500 lankytojų ir 100 eksponentų. 1978–1994 m. buvo rengiama dukart per metus: sausį – Las Vegase pavadinimu Winter Consumer Electronics Show (WCES) ir birželį – Čikagoje pavadinimu Summer Consumer Electronics Show (SCES).
2012 m. paroda buvo surengta sausio 10–13 d. Joje apsilankė per 153 000 lankytojų, 2 % daugiau nei 2011 m., taip pat paskelbta, jog tai naujas visų laikų rekordas.
Rimkiai

Istorija

TSRS okupacijos metais kaimas priklausė Bubių apylinkės „Tarybinio artojo“ kolūkiui.

Aplinkinės gyvenvietės

Kurtuvėnai – 7 km 
 Pabijočiai – 2 km
Vabaliai – 1 km
ŠIAULIAI – 24 km 
 BUBIAI – 10 km
Užpelkiai – 1 km
Karauskiai – 2,5 km
Stibiriškė – 1,5 km
Burkšai – 1 km
Hofmergelė

Hofmergelė (rus. гофдевица, iš vok. Hof - dvaras, rus. девица - mergelė) – rūmininkės laipsnis Rusijos imperatorienės dvare.
Manoma, kad egzistavo 1722–1796 m. Pagal 1722 m. Rangų lentelę priskirta VI klasei (atitiko pulkininkų žmonas). Buvo retas titulas. Jį paprastai turėdavo netekėjusios generolų ir tikrųjų slaptųjų patarėjų dukros.
Liberecas

Istorija

Liberecas pirmąkart paminėtas 1348 m., priklausė įvairioms didikų šeimoms – Valenšteinams, Galams. Nuo 1579 m. mieste veikia tekstilės pramonė. Miestas pradėjo augti XIX a., tam laikmečiui priklauso svarbiausi pastatai – rotušė (pastatyta 1892 m.), operos rūmai, Šiaurės Bohemijos muziejus. 1850 m. gavo miesto teises. Nuo 1930 m. Liberecas priklausė Vokietijai (kaip Sudetų krašto dalis). XIX a. vykstant pramonės revoliucijai, atsiradus didžiuliams tekstilės fabrikams, miestas nepaprastai suklestėjo. Tarp dviejų pasaulinių karų Liberecas buvo svarbiausias Čekijos vokiečių politinis centras. Vokiečių okupacijos metais jis buvo paverstas Sudetų krašto sostine. Po karo jis vėl tapo svarbiausiu Ūsčio krašto miestu ir turizmo centru.

Ekonomika

Liberecas – nuo XVI a. tekstilės pramonės centras. Išplėtota mašinų, tiksliųjų prietaisų gamyba, metalo apdirbimo, elektrotechnikos, siuvimo, chemijos, odos, statybinių medžiagų, stiklo (stiklinės bižuterijos), poligrafijos, baldų, maisto pramonė. Turizmo centras – prie Libereco yra slidinėjimo trasų. Vyksta tekstilės, stiklo tarptautinės mugės.
Plentai veda į Dečiną, Turnovą, geležinkeliai į Dečiną, Hradec Kralovę.

Kultūra, švietimas

Yra Liberecų technikos universitetas (1953–1995 m. Mašinų gamybos aukštoji mokykla), Operos teatras, Šiaurės Čekijos muziejus, meno galerija, Botanikos sodas ir Zoologijos sodas įkurtas 1907 m.; seniausias Čekijoje.
Ališano kalnagūbris

Ališano kalnagūbris (kin. 阿里山山脈, pinyin: Ālǐ Shān Shānmài) – kalnų grandinė vidurio pietų Taivane. Kalnai nuo Jušano kalnagūbrio, aukščiausios kalnų sistemos į rytus nuo Ališano kalnagūbrio, atskirti Čišano upės. Aukščiausia kalnų viršukalnė yra Datašanas (大塔山), kurio aukštis siekia 2663 m virš jūros lygio.
Pavadinimas Ali Shan, manoma, kilo nuo žodžio Alit, kuris kelete Taivano vietinių kalbų reiškia „protėvių kalnai“.
Valdant japonams Ališano kalnų miškais nutiestas 86 km ilgio siaurojo geležinkelio tinklas. Tai populiarus turistinis objektas, turintis unikalius staigius, Z formos posūkius, 50 tunelių ir virš 77 medinių tiltų. Juo kolonijiniais laikais gabenta mediena iš kalnų ir cukrus iš plantacijų Dzianano lygumoje,
Monarchas

Monarchas – valstybės valdytojas ar valstybės vadovas, paprastai paveldintis valdžią ar kartais renkamas ir valdantis iki gyvenimo pabaigos arba kol atsisako sosto. Monarchai būna iš aristokratų giminės. Valstybėje paprastai egzistuoja įstatymų (senovinėse monarchijose – papročių) sistema, reguliuojanti monarcho galias, įžengimą į sostą ir kitus susijusius dalykus. Tokia valdymo sistema vadinama monarchija.
Žodis monarchas kilo iš gr. monos archein 'vienas valdytojas'.
Senovėje monarchai būdavo vienvaldžiai valdytojai, nors realią jų valdžią kartais ribodavo galingi jų vasalai, hercogų tarybos ir pan., papročiai, tradicijos ir kitos institucijos. Šiuolaikiniai monarchai (konstitucinėse monarchijose) dažnai tėra reprezentaciniai asmenys, kurie neturi realių valdymo galių.
Kiribačio ekonomika

Ūkis

Svarbiausia Kiribačio ūkio šaka – bioprodukcinis ūkis. Auginama kokosai (96 000 t, 2002 m.), pandanai, bananai, duonmedžiai, melionai, dioskorčjos. Taravos atole auginami jūros dumbliai (2297 t, 2001 m.). Veisiamos kiaulės (12 000), naminiai paukščiai (450 000, 2002 m.). Fenikso salose kertama mediena. Žvejyba (2001 m. sugauta 32 400 t žuvų, daugiausia tunų). 2003 m. Kiribatį aplankė 4288 užsienio turistai. 2000 m. turizmas atnešė pajamų už 1,7 mln. JAV dolerių. Labiausiai turistų lankomas Taravos atolas ir Kalėdų sala.

Transportas

1999 m. Kiribatyje buvo 670 km automobilių kelių, 5 tarptautiniai oro uostai (didžiausi Bonrikio, Kasidės, Antekanos). Svarbiausi jūrų uostai: Betio, Banaba, Kantonas, Ingliš Harboras. 2002 m. buvo įregistruoti 8 jūrų laivai.

Finansai

Centrinio banko funkcijas atlieka Kiribačio bankas (įkurtas 1984 m., jo būstinė Bairikyje, 23 skyriai, 51 % akcijų priklauso West – pac Banking Corporation of Australia, 49 % – Avyrbei). 2005 veikė Plėtros bankas (įkurtas 1987 m., būstinė Bairikyje, valstybinis, teikia ilgalaikes paskolas žemės ūkiui, žvejybai, pramonei ir paslaugų verslui), 8 užsienio bankų skyriai. Kiribačio oficialus piniginis vienetas – Australijos doleris, lygus 100 centų.

Prekyba

Užsienio prekybos balansas neigiamas. 2002 m. eksportuota prekių už 35 mln., importuota už 83 mln. JAV dolerių. Eksportuojama kopra (sudaro 62 % viso eksporto), kokosai, žuvys ir kiti jūrų produktai, importuojama – maisto produktai, tabakas, tekstilės gaminiai, dviračiai, mašinos ir įrenginiai, degalai. 2002 m. daugiausia eksportuota į Japoniją (75 %), Australiją (8 %), JK (8 %), Filipinus (4 %), Tailandą (4 %), importuota iš Australijos (42 %), Fidžio (27 %), Naujosios Zelandijos (9 %), Japonijos (6 %), JAV (4 %).
MI11

„MI11“ – atviras ir nepriklausomas profesionaliai dirbantis Vilniaus teatras. Teatras „MI11“ – tai alternatyva tiek uždaroms teatro specialybių absolventų trupėms, tiek mėgėjiškiems teatrams populiariąja šio žodžio prasme. Vienas iš pagrindinių šio teatro siekiamų išskirtinių bruožų – teatro ir kino kryžminimas.

Istorija

Įkurtas 2011 m. balandžio 3 d. Teatro įkūrėjas, vadovas režisierius Mikhail Mitronin, kino režisūros kursą baigęs pas Vladimirą Chotinenko Maskvoje. Savo kūrybinį kelią teatras studija „MI11“ pradėjo studijiniais paruošiamaisiais aktorinio meistriškumo mokymais ir bandomaisiais spektakliais pagal V. Šekspyro ir V. Nabokovo kūrybą. Pirmuoju viešai rodomu spektakliu tapo „Vienas absoliučiai laimingas kaimas“ (pagal Boriso Vachtino to paties pavadinimo apsakymą), sulaukęs palankių publikos ir teatro kritikų vertinimų bei sėkmingai rodomas nuolatiniame teatro repertuare. Per trejus gyvavimo metus MI11 pakvietė dar į dvi premjeras: judesio spektaklio Man tik patinka skraidyti“ (pagal Ričardo Bacho „Džonatanas Livingstonas Žuvėdra“, rež. Elinga Noreikaitė) ir „Viskas apie Ievą“ (pagal Janušo Višnevskio 5 apsakymus).

Studija

„MI11“ šiuo metu ruošia dar du spektaklius, kurių vienas bus skirtas vaikams. Teatras plečiasi ir yra atviras naujiems aktoriams ir režisieriams. Be to, teatro nariai aktyviai dalyvauja ir kitoje veikloje (edukaciniai teatro užsiėmimai stovyklose, socialiniai ir neformaliojo švietimo projektai).

Salė

Teatras įsikūręs įrengtoje salėje Vilniaus Pranciškonų Rūmuose, buvusioje erdvioje skliautuotoje Pranciškonų vienuolyno bibliotekoje (Trakų g. 9/1, Vilnius). Įdomu tai, kad šioje salėje Vilniuje pradėti rodyti pirmieji teatro vaidinimai lietuvių kalba, kai šiuose rūmuose buvo J. Montvilos remiamos įvairios visuomeninės lietuviškos kultūros ir labdaros organizacijos. Teatro patalpose vyksta ir kitų organizacijų pasirodymai, bei teatro festivalių renginiai.
Širvintų spaustuvė

Širvintų spaustuvė – spaustuvė, 1951–1962 m. veikusi Širvintose.

Istorija

Nuo 1951 m. spausdino rajono laikraštį „Lenino vėliava“ – iš pradžių lenkų kalba, vėliau – ir lietuvių kalba. 1951–1953 m. taip pat spausdino ir Širvintų MTS laikraštį „Spartuolis“. 1960 m. stambinant poligrafijos įmones, spaustuvė kaip skyrius prijungta prie tarprajoninės Ukmergės spaustuvės. 1962 m. balandžio 22 d. pasirodžius paskutiniam laikraščio „Lenino vėliava“ numeriui, Ukmergės spaustuvės Širvintų skyrius buvo uždarytas.
1965 m. vasario mėn. vėl pradėjus leisti Širvintų rajono laikraštį „Lenino vėliava“, spaustuvė nebuvo atkurta. Laikraštį (jis nuo 1989 m. vadinosi „Širvinta“) ėmė spausdinti Ukmergės spaustuvė.
Marijampolės Rimanto Stankevičiaus pagrindinė mokykla

Istorija

Mokykla gyvuoja nuo 1934 m. Uždarius Mokytojų seminariją, 1934 m. rudenį iš mišrios gimnazijos visos mergaitės perkeltos į šios seminarijos patalpas. Naujoji mokykla pavadinta mergaičių gimnazija, vėliau Marijampolės 2-ąja vidurine mokykla. Joje buvo apie 16 klasių, ji veikė iki 1940 m. Pirmuoju mokyklos direktoriumi nuo 1934 m. rugpjūčio 1 d. paskirtas buvęs Mokytojų seminarijos direktorius Feliksas Treigys, kuris mokyklai vadovavo iki 1940 m. Jis buvo pažangus pedagogas, geras matematikas, rūpestingas, teisingas, autoritetingas direktorius.
1940 m. valstybinės berniukų ir mergaičių gimnazijos, taip pat vienuolių marijonų klasikinė bei žydų gimnazija sujungtos į dvi mišrias. 1940–1941 m. gimnazija pradėjo darbą pedagoginės mokyklos patalpose.
Prasidėjus Antrajam pasauliniam karui 1941 m. mokykla perkelta į buvusią Marijonų gimnaziją. Okupantai neleido vadovėlių, vyko represijos. Okupacijos metais mokyklos vadovybė, mokytojai stengėsi palaikyti lietuvišką dvasią. Už tai mokyklos direktorius Zigmas Masaitis suimtas, išvežtas į Štuthofo koncentracijos stovyklą ir ten nukankintas. Lagerio kančias patyrė ir M. Kriaučiūnas, tačiau išliko gyvas ir grįžo į Marijampolę.
1944–1945 m. gimnazija perkelta į Jono Jablonskio vidurinės mokyklos patalpas, ten buvo dirbama 2 pamainomis. Po karo visos mokyklos, tarp jų ir II gimnazija, atrodė nepavydėtinai: langai išdaužyti, archyvai išmėtyti, bibliotekos išdraskytos. Viską reikėjo iš naujo atkurti. 1949 m. gimnazijos buvo paverstos vidurinėmis su 11 metų mokymu.
1944–1950 m. mokykla naudojosi I gimnazijos patalpomis. 1951 m. mokykla pradėjo dirbti buvusios Marijonų gimnazijos patalpose. Mokykla plėtėsi ir jau nesutalpino visų norinčiųjų. Naujos mokyklos kertinis akmuo padėtas 1958 m., laukta rugsėjo 1-oji išaušo 1961 m.
2002 m. rugsėjo 1 d. mokykla pavadinta Rimanto Stankevičiaus vardu.
Trijų imperatorių sąjunga

Trijų imperatorių sąjunga - susitarimų, sudarytų 1873, 1881 ir 1884 metais tarp Rusijos, Vokietijos ir Austrijos-Vengrijos imperijų, visuma.

1873 metų susitarimas

1873 metų birželio 6 dieną Rusijos imperatoriaus vizito Vienoje metu, Aleksandras II ir Pranciškus Juozapas I pasirašė susitarimą, kuris galėjo būti nutrauktas praėjus dviem metams po vienos iš sutarties šalių perspėjimo. Tų pačių metų spalio 23 dieną prie susitarimo prisijungė ir Vokietija. Taip buvo padėti pagrindai „Trijų imperatorių sąjungos” susikūrimui.
1878 metais, Rusijos-Turkijos karo metu, sąjungai iškilo pavojus, kai Berlyno kongrese Biskmarkas palaikė Austriją, o ne Rusiją.

1881, 1884 metų susitarimas

1881 metų birželio 18 dieną Berlyne buvo pasirašytas naujasis trijų imperatorių susitarimas, dėl abipusių garantijų tarp sutartį pasirašiusių šalių. Susitarimas buvo pasirašytas trejiems metams, o 1884 metais pratęstas dar trejiems metams. 1885-1886 metais dėl Austrijos-Vengrijos pozicijos Bulgarijos vidaus politinės orientacijos klausimu, ir dėl Serbijos-Bulgarijos karo susitarimui vėl iškilo pavojus. Sąjunga galutinai iširo po 1887 metų, kai Rusija ir Vokietija pasirašė Persidraudimo sutartį.
Fiziokratizmas

Fiziokratizmas – politinės ekonomijos srovė, kurios šalininkai tikėjo, jog tvarką nustato Dievas. Graikų kalboje reiškia „gamtos valdžią“. Vyravo XVIII a..
Ad hoc hipotezė

Ad-hoc hipotezė (lot. ad hoc – šiam tikslui) yra hipotezė, sugalvota norint paaiškinti neigiamus eksperimentų ar stebėjimų rezultatus, kad būtų galima išgelbėti teoriją nuo paneigimo. Ypač dažnai naudojama pseudomoksluose, kartais – religijoje, politikoje.
Tokios hipotezės taip pat naudojamos ir moksle, kai niekaip kitaip neišeina paaiškinti stebėjimų rezultatų. Žinomiausi pavyzdžiai buvo A. Einšteino kosmologinė konstanta ir hipotezė, kad žemynai dreifuoja dėl gravitacijos.

Kiti atvejai

Organizacijoje ad hoc gali reikšti laikinai susikūrusią komandą, kuri išsiskirsto, kai užduotis įvykdyta. Adhokratijos yra laikinos - jos gali greitai persitvarkyti iškilus naujoms sąlygoms. Svarbiausias adhokratijos tikslas - puoselėti adaptyvumą, lankstumą ir kūrybiškumą, ypač susiklosčius aplinkybėms, kurioms būdingas aukštas netikrumo, dviprasmiškumo ir informacijos perkrovimo lygis.
Jacques Santer

Biografija

Nuo 1979 iki 1989 m. Liuksemburgo finansų ministras. 22 Liuksemburgo ministras pirmininkas, kadencija nuo 1984 iki 1995 m. Nuo 1999 iki 2004 m. buvo išrinktas į Europos Parlamentą. Priklausė Europos liaudies partijos (krikščionių demokratų) ir Europos demokratų frakcijai. Nepriklausomų ekspertų tyrimo metu dėl Europos Komisijos apgaulės ir blogo valdymo prieita prie išvados, kad EK prezidento Jacques Santer vadovaujama komisarų kolegija turi prisiimti atsakomybę už apgaulę, taisyklių pažeidimus ir blogą valdymą. Nepaisant kategoriškų Jacques Santer protestų, Europos Parlamentas pademonstravo savo nepritarimą, parodydami nepasitikėjimo ženklą komisijos darbe 1999 metais. Dėl tos priežasties visi komisijos nariai buvo priversti atsistatydinti.
Jonas Fredro

Biografija

Podolės pakamario Mikalojaus Fredro ir Anos Kierdej sūnus. Kilo iš Rusios vaivadijos, Tlumako pavieto.
Pasak legendos, jis turėjo dalyvauti Jono Albrechto žygyje į Moldaviją, kur jis buvo nužudytas Sučavo mūšyje, gindamas karalių Joną Albrechtą.
Iki 1508 metų buvo Rusios vaivada.
Ion Negoițescu

Ion Negoiţescu (g. 1921 m. rugpjūčio 10 d. Kluže – m. 1993 m. vasario 6 d. Miunchene) buvo rumunų literatūros istorikas, kritikas, poetas ir romanistas. Jis buvo vienas iš Sibio literatūros draugijos narių. Negoiţescu pradėjo savo karjerą kaip paauglys ir tapo žinomas kaip literatūros ideologas. Iki 1990 m. jis buvo vienas iš nedaugelio atvirai homoseksualių inteligentų Rumunijoje.
Grabovas (Sokulkos apskritis)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Semejus

Istorija

Įkurtas 1718 m. kaip rusų tvirtovė, 1776 m. perkeltas į dabartinę vietą, 1782 m. suteiktos miesto teisės. Miesto apylinkėse nuo 1949 m. iki 1991 m. buvo požeminių ir antžeminių branduolinių bandymų poligonas.
Rusijos imperijoje ir sovietmečiu buvo vadinamas Semipalatinsku.
Pistoletas „Pitonas 357“

Turinys

Inspektorius Fero – patyręs ir bebaimis policininkas. Kartą, jam sulaikant nusikaltėlius, jį pastebi ir nufotografuoja vitrinų apipavidalintoja Silvija. Jiedu pradeda susitikinėti, tačiau Silvija tuo pačiu gyvena dvigubą gyvenimą: ją išlaiko meilužis komisaras Ganė, tiesioginis Fero viršininkas, kurio žmona Tereza žino ir netgi palaiko šį ryšį. Įtardamas, kad Silvija turi kitą ir gali jį palikti, Ganė įniršio metu nužudo merginą. Kai jis pasišalina iš buto, jame apsilanko Fero, tačiau kūno nepastebi.
Kitą dieną Ganė, kuris žino, kad kažkas po žmogžudystės lankėsi bute, svarsto galimybę prisipažinti, tuo tarpu Fero, kurio pėdsakų taip pat pilna bute, kartu su padėjėju Menardu, pavedama tirti šį nusikaltimą. Stebėdamas, kaip žingsnis po žingsnio Fero artėja prie žmogžudystės išaiškinimo ir įtardamas, kad tai būtent jis buvo Silvijos meilužis, Ganė nusprendžia nusikratyti inspektoriumi...
Seišelių rupija

Istorija

Seišelių rupija buvo įvesta 1914, pakeisdama pagal nominalią vertę Mauricijaus rupiją, kuri cirkuliavo Seišeliuose nuo 1877 metų.
Alenia Aeronautica

Istorija

1969 m. susijungė Italijos lėktuvų gamintojai Fiat ir Aerfer ir sudarė Aeritalia. 1990 m. Aeritalia susijungė su Selenia iš Finmeccanica grupės ir sudarė Alenia.
Pentagonas pasirinko Alenijos C-27J kaip naująjį karinį transporto lėktuvą. 2007 m. birželio 13 d. pasirašytas 2,04 milijardo JAV dolerių vertės kontraktas 78 C-27J lėktuvams pirkti, personalui treniruoti bei techninei įrangai tiekti.
Datulė

Datulė, arba finikas – datulinio finiko (Phoenix dactylifera) vaisius, kuris yra 3-7 cm ilgio ir 2-3 cm pločio. Laikoma, kad datulėse yra labai daug pilnavertei žmogaus mitybai būtinų medžiagų. Kilmės šalis: Egiptas.

Dydis ir maistinė sudėtis

Datulėje yra viena sėkla – 2-2,5 cm ilgio ir 6-8 mm storio. Auginamos įvairios veislės, nokinančios sausus ir sultingus vaisius.  Datulėse yra apie 70 proc. cukrų (sacharozės, fruktozės, gliukozės), apie 9 proc. baltymų, 2 proc. riebalų, taip pat A, B, E vitaminų.

Paplitimas

Tai sena kultūra, paplitusi Šiaurės Afrikoje ir Pietų Azijoje: Egipte – apie 16,2 %, Irane – 13 %, Saudo Arabijoje – 12,3 %, JAE – 11,2 %, Pakistane – 9,6 %, Alžyre – 6,6 %.
CAPTCHA

CAPTCHA (angl. Completely Automated Public Turing test to tell Computers and Humans Apart) – testas, naudojamas kompiuteriuose ir skirtas nustatyti ar naudotojas yra žmogus, ar ne.
Terminas buvo sukurtas 2000 m. kompanijoje IBM. Dažniausiai naudojamas testo tipas yra kuomet naudotojo prašoma įvesti iškreiptų, miglotų ir tam tikrame fone ekrane rodomų raidžių seką. Dėl tos priežasties, kad testas yra visiškai valdomas kompiuterio (priešingai nei Tiuring testo atveju, kuomet testas yra valdomas žmogaus), CAPTCHA yra dažnai vadinamas atvirkštiniu Tiuring testu.
CAPTCHA testai nebūtinai turi būti vizualiniai kaip įprasta. Bet kokia dirbtinio intelekto problema (pvz., kalbos atpažinimas), gali būti CAPTCHA testo pagrindu. Taip pat CAPTCHA testas gali būti toks, kuris reikalautų semantinio teksto supratimo (pvz., koks nors trivialus klausimas), ar nupiešto daikto apibūdinimo (pvz., parodoma gyvūno nuotrauka, o naudotojui reikia įvesti gyvūno pavadinimą).
Nonilijonas

1 000 000 000 000 000 000 000 000 000 000 (nonilijonas), arba tūkstantis oktilijonų, yra natūralusis skaičius, lygus 10³⁰.
Arūnas Bartusevičius

Arūnas Bartusevičius – lietuvių verslininkas.
Arūnas Bartusevičius yra vieno didesnių koncernų Lietuvoje „Sonex“ vadovų ir akcininkų.
Informacinių technologijų koncerną pradėjo kurti būdamas vos 25 metų – 1991 m. įsteigė bendrovę SONEX.
1998 metais geriausio boso konkurse isrinktas auksiniu bosu.
2000 metų verslo slovės laureatas.
2006 m. žurnalo „Veidas“ atliktais tyrimo duomenimis, šis verslininkas turtingiausių Lietuvos žmonių 30-uke užima 28 vietą.